Johann Andreas Wagner

Johann Andreas WAGNER (21a de Marto 1797 – 17a de Decembro 1861) estis germana paleontologo, zoologo kaj arkeologo kiu verkis kelkajn gravajn verkojn pri paleontologio. Li estis ankaŭ pioniro de la teorio pri biogeografio.

Wagner naskiĝis en Nurembergo kaj doktoriĝis el Universitato de Erlangen en 1826 pasigante iom da tempo en la Universitato de Wurzburg (1814-16). Li laboris kiel privatdozent en Erlangen post vojaĝo kiu inkluzivis viziton al Parizo. En 1832 li fariĝis adjunkto de Gotthilf Heinrich von Schubert ĉe la Munkena zoologia kolekto. En 1835 li estis elektita al la Bavara Akademio de Sciencoj. En 1845 li organizis enketon pri la distribuoj de 44 vertebruloj (16 mamuloj, 27 birdoj, 1 reptilio) tra la distriktoj de Bavario sub aŭspicioj de la Regno Bavario. En 1849 li fariĝis tria kuratoro por la zoologiaj kolektoj. Li estis la aŭtoro de Die Geographische Verbreitung der Säugethiere Dargestellt (1844–1846). En ĉi tiu verko li rekonis la zonon ĉirkaŭ Meksiko, Honduro kaj Nikaragvo kiel okupitan de miksaĵo de nearktisa kaj neotropisa faŭnoj. Ĉi tion ankaŭ sugestis Karl Illiger kaj Heinrich Lichtenstein. Sed Wagner produktis kelkajn el la plej fruaj biogeografiaj mapoj. Li ankaŭ publikigis la sudamerikan moluskan laboron de Von Spix.

Wagner estis kristana kreisma.Rupke, Nicolaas A. (2005). Neither Creation nor Evolution: The Third Way in Mid-Nineteenth-Century Thinking about the Origin of Species. Annals of the History and Philosophy of Biology 10: 160. En sia teorio pri la distribuado de mamuloj, li supozis ununuran diluvon, surbaze de kiu li klarigis siajn fosiliajn trovaĵojn. Li atentigis pri la historio de bredbestoj, subtenante ideojn en la Biblio pri reloĝado de la tero ĉirkaŭ la monto Ararato.

Referencoj

 Eksteraj ligiloj 
Some Biogeographers, Evolutionists and Ecologists:Chrono-Biographical Sketches
Die geographische verbreitung der säugthiere dargestellt (1841-46)
Geschichte der Urwelt (1857-58)

Kategorio:Paleozoologoj
Kategorio:Germanaj paleontologoj
Kategorio:Germanaj arkeologoj
Kategorio:Germanaj sciencaj verkistoj
Kategorio:Kreismo